ai4bharat/Pralekha huggingface dataset:
वाणिज्य आणि उदयोग मंत्रालय
ब्रिक्स व्यापार मंत्र्यांच्या 13व्या बैठकीमध्ये केंद्रीय वाणिज्य आणि उद्योगमंत्री पीयूष गोयल यांचा सहभाग
नवी दिल्ली, 8 ऑगस्ट 2023
दक्षिण आफ्रिकेकडे असलेल्या ब्रिक्स अध्यक्षतेखाली काल पार पडलेल्या ब्रिक्स व्यापार मंत्र्याच्या 13 व्या बैठकीला केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल आभासी पद्धतीने उपस्थित होते. “ब्रिक्स आणि आफ्रिका : परस्परांतील वेगवान वाढ, शाश्वत विकास आणि समावेशक बहुपक्षीयता यासाठीची भागीदारी” ही यावर्षीची ब्रिक्सची संकल्पना आहे. केंद्रीय मंत्री पीयूष गोयल यांनी यावेळी बैठकीतील उपस्थितांना संबोधित करताना, जागतिक व्यापार संघटना, पुरवठा साखळी, डिजिटलीकरण, एमएसएमई उद्योग यांच्याशी संबंधित मुद्दे तसेच चुकीची किंमत लावणे आणि अंडर-इनव्हॉईसिंग यांसारख्या समस्यांबाबत विचार मांडले.
ब्रिक्स संघटनेची समानता, खुलेपणा, समावेशकता, सर्वसहमती, परस्परांविषयी आदर आणि समजूतदारपणा या मूल्यांना त्यांनी ठाम पाठींबा दर्शवला.
ब्रिक्स देशांनी परस्परांमध्ये विश्वास निर्माण केला पाहिजे यावर भर देऊन गोयल यांनी जागतिक व्यापार संघटनेच्या सुधारणांच्या दिशेने लहान लहान, साध्य करणे शक्य असलेल्या अग्रेसर पावलांवर दृढ विश्वास व्यक्त केला. डब्ल्यूटीओच्या स्थापनेला तीन दशके पूर्ण होत असताना भारताला उत्साही, सुधारित आणि समावेशक डब्ल्यूटीओची अपेक्षा आहे असे देखील ते म्हणाले. डब्ल्यूटीओच्या ‘30 साठी 30’ या संकल्पनेबाबत त्यांनी सांगितले की ही संकल्पना म्हणजे 1 जानेवारी 2025 ला संघटनेला 30 वर्षे पूर्ण होत असताना डब्ल्यूटीओमध्ये किमान 30 कार्यसंबंधी सुधारणा घडवून आणण्यासाठीचा प्रयत्न आहे असे त्यांनी सांगितले.
ब्रिक्स देशांतर्फे केल्या जाणाऱ्या सामुहिक प्रयत्नांसाठी पारदर्शकता तसेच सामायिक माहितीच्या माध्यमातून विश्वासावर आधारित खुल्या वातावरणात काम करणे हा अत्यंत महत्त्वाचा मुद्दा आहे असे केंद्रीय मंत्री गोयल यांनी स्पष्ट केले. यासंदर्भात ब्रिक्स सदस्यतेमध्ये देखील काही सदस्य देशांनी पारदर्शकतेबाबत साशंकता व्यक्त केली आहे याबद्दल केंद्रीय मंत्र्यांनी खेद व्यक्त केला .
पुरवठा साखळीबाबत बोलताना, पीयूष गोयल यांनी लवचिक तसेच सशक्त पुरवठा साखळीसाठी सर्वात महत्त्वाचे घटक असलेल्या सुरक्षितता आणि वैविध्य यांच्यासह विश्वास तसेच पारदर्शकता या तत्वांवर अधिक भर दिला.
एमएसएमई उद्योग हा ब्रिक्स सदस्य देशांचा अविभाज्य भाग असल्याचे सांगत केंद्रीय मंत्री गोयल यांनी एमएसएमई उद्योगांसाठी सहकार तसेच सामुहिक प्रयत्न यांचे महत्त्व सर्वांसमोर ठळकपणे मांडले. यासंदर्भात, संशोधन आणि विकास, तंत्रज्ञान हस्तांतरण आणि संयुक्त प्रकल्प तसेच भविष्यातल्या संभाव्य भागीदाऱ्यांसाठी व्यापार विकास संधी यांच्या स्वरुपात सहकार्याच्या संधीचा शोध घेणे यांसारख्या महत्त्वाच्या घटकांवर लक्ष केंद्रित करण्याची गरज आहे असे केंद्रीय मंत्री गोयल यांनी सांगितले.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
ईशान्य क्षेत्र विकास मंत्रालय
ईशान्य प्रदेशासाठी ‘PM-DevINE’ हा विकास उपक्रम घोषित; 1500 कोटी रुपयांची तरतूद
नवी दिल्ली, 1 फेब्रुवारी 2022
केंद्रीय अर्थ आणि कार्पोरेट व्यवहार मंत्री निर्मला सीतारामन यांनी आज नवी दिल्लीत केंद्रीय अर्थसंकल्प 2022-23 सादर करताना ईशान्य प्रदेशासाठी ‘PM-DevINE’ विकास उपक्रम या नवीन योजनेची घोषणा केली.
अर्थमंत्र्यांनी सांगितले की PM-DevINE ची अंमलबजावणी ईशान्य परिषदेच्या माध्यमातून केली जाईल. या नवीन योजनेसाठी सुरुवातीला 1,500 कोटी रुपयांची तरतूद केली जाईल. पंतप्रधान गतिशक्ती योजनेच्या अनुषन्गाने पायाभूत सुविधा आणि ईशान्य प्रदेशच्या गरजांवर आधारित सामाजिक विकास प्रकल्पांना या अंतर्गत निधी पुरवला जाईल. यामुळे तरुण आणि महिलांसाठी उपजीविकेची सोय होईल, विविध क्षेत्रातील तफावत दूर करता येईल, असे अर्थमंत्र्यांनी स्पष्ट केले. मात्र सध्याच्या केंद्र किंवा राज्य योजनांना तो पर्याय असणार नाही. केंद्रीय मंत्रालये देखील त्यांचे स्वतःचे प्रकल्प सादर करू शकतात, परंतु राज्यांनी मांडलेल्या प्रकल्पांना प्राधान्य दिले जाईल.
या योजनेंतर्गत निधी पुरवल्या जाणार्या प्रकल्पांची प्रारंभिक यादी खाली दिली आहे:
INITIAL LIST OF PROJECTS UNDER PM DevINE
|
|
S.No.
|
|
Name of the Project
|
|
Total tentative cost 
|
|
1
|
|
Establishment of Dedicated Services for the Management of Paediatric and Adult Haemotolymphoid Cancers in North East India, Guwahati 
|
|
129
|
|
2
|
|
NECTAR Livelihood Improvement Project 
|
|
67
|
|
3
|
|
Promoting Scientific Organic Agriculture in North East Indian 
|
|
45
|
|
4
|
|
Construction of Aizawl By-pass on Western Side
|
|
500
|
|
5
|
|
Gap funding for Passenger Ropeway system for Pelling to Sanga-Choeling in West Sikkim
|
|
64
|
|
6
|
|
Gap funding for Eco-friendly Ropeway  from Dhapper to Bhaleydhunga in South Sikkim
|
|
58
|
|
7
|
|
Pilot Project for Construction of Bamboo Link Road at Different Locations in Various Districts in the State of Mizoram
|
|
100
|
|
8
|
|
Others 
|
|
537
|
|
|
|
TOTAL
|
|
1500Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
संरक्षण मंत्रालय
भारताच्या यजमानपदात 28 एप्रिल रोजी शांघाय सहकार्य संघटने मधील देशांच्या संरक्षणमंत्र्यांची बैठक
नवी दिल्ली, 25 एप्रिल 2023
शांघाय सहकार्य संघटनेचा  वर्ष 2023 मधील अध्यक्ष या नात्याने भारताच्या यजमानपदात येत्या 28एप्रिल 2023 रोजी नवी दिल्ली येथे एससीओ सदस्य देशांच्या संरक्षणमंत्र्यांची बैठक होणार आहे. आंतरसरकारी संघटना म्हणून वर्ष 2001 मध्ये एससीओ अर्थात शांघाय सहकार्य संघटनेची स्थापना झाली. एससीओ मध्ये भारतासह कझाकस्तान, चीन, किर्गीझीस्तान, पाकिस्तान,रशिया,ताजिकीस्तान आणि उझबेकिस्तान या देशांचा सहभाग आहे. सदस्य देशांशिवाय, या संघटनेत बेलारूस आणि इराण हे दोन निरीक्षक देश देखील 28एप्रिल 2023 रोजी होणाऱ्या एससीओ संरक्षणमंत्र्यांच्या बैठकीत सहभागी होणार आहेत.
या बैठकीमध्ये उपस्थित संरक्षणमंत्री इतर अनेक विषयांसह प्रादेशिक शांतता आणि सुरक्षितता यांच्याविषयी चिंता वाढविणाऱ्या समस्या, एससीओमधील दहशतवाद प्रतिबंधक प्रयत्न आणि परिणामकारक बहुपक्षीय कार्य यावर चर्चा करतील.
‘सुरक्षित-एससीओ’ ही भारताच्या 2023 मधील अध्यक्षपदाची संकल्पना आहे. बहुपक्षीय,राजकीय,सुरक्षाविषयक,आर्थिक बाबी आणि या प्रदेशातील नागरिकांमधील परस्पर संवाद यांना प्रोत्साहन देण्यासंदर्भात भारताने एससीओला विशेष महत्त्व दिले आहे. एससीओसोबतच्या विद्यमान सहभागाने भारताला या प्रदेशातील ज्या देशांशी नागरी संबंध आहेत आणि ज्यांना भारताचे विस्तारित शेजारी म्हणता येईल अशा देशांशी असलेल्या संबंधांना अधिक प्रोत्साहन देण्यात मदत झाली आहे.
एससीओ ही संघटना सदस्य देशांचे सार्वभौमत्व तसेच प्रादेशिक अखंडता, परस्परांच्या अंतर्गत प्रश्नांमध्ये हस्तक्षेप न करणे, सर्व सदस्य देशांना समान दर्जा तसेच परस्पर समन्वय आणि एकमेकांच्या मतांचा आदर करणे या तत्वांवर आधारित धोरणे राबविते.
एससीओ संरक्षण मंत्र्यांच्या या बैठकीच्या काळातच केंद्रीय संरक्षणमंत्री राजनाथ सिंह बैठकीत उपस्थित असलेल्या इतर संरक्षणमंत्र्यांशी द्विपक्षीय बैठका देखील घेणार आहेत.
G.Chippalkatti/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
ग्राहक व्यवहार, अन्न आणि सार्वजनिक पुरवठा मंत्रालय
ग्राहक संरक्षण कायद्यांतर्गत ई-कॉमर्स संस्थांसाठी नियम
नवी दिल्ली, 18 सप्टेंबर 2020
ग्राहक संरक्षण कायदा 2019 अंतर्गत अधिसूचित केलेल्या ग्राहक संरक्षण अधिनियम, 2020 नुसार, ई-कॉमर्स संस्थेची व्याख्या अशी आहे की एखादी व्यक्ती जिचा ई कॉमर्ससाठी स्वतःचा मंच आहे किंवा ती तो मंच चालविते किंवा त्याचे व्यवस्थापन करते परंतु या मंचावर विक्रीसाठी आपला माल ठेवणारा विक्रेता याअंतर्गत येत नाही.
ई-कॉमर्स नियमांच्या नियम 4 नुसार ई-कॉमर्स संस्था ही कंपनी कायदा 1956  किंवा कंपनी कायदा 2013  किंवा कंपनी कायदा 2013  च्या कलम  च्या खंड  नुसार परदेशी कंपनी समाविष्ट केलेली कंपनी असेल किंवा परदेशी विनिमय कायदा 1999  च्या कलम  च्या खंड  च्या उपखंड  नुसार परदेशात कार्यालय, त्याची शाखा किंवा संस्थेचा मालक असलेला आणि त्याचे नियमन करणारा भारतीय रहिवासी असेल आणि कायद्यातील तरतुदी किंवा त्यातील नियमांचे पालन सुनिश्चित करण्यासाठी संपर्कातील एक नोडल व्यक्ती किंवा भारतातील व्यक्तीची नेमणूक करेल.
केंद्रीय ग्राहक व्यवहार, अन्न व सार्वजनिक वितरण राज्यमंत्री रावसाहेब दानवे यांनी आज राज्यसभेत लेखी उत्तरात ही माहिती दिली.M.Chopade/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 65
आरोग्य आणि कुटुंब कल्याण मंत्रालय
जागतिक आरोग्य दिनानिमित्त केंद्रीय आरोग्य मंत्रालयाच्या वतीने नवी दिल्ली येथे वॉकेथॉनचे आयोजन
केंद्रीय आरोग्य मंत्री डॉक्टर डॉ. मनसुख मांडवीय आणि आरोग्य आणि कुटुंब कल्याण राज्यमंत्री डॉक्टर भारती प्रविण पवार यांनी केलं वॉकेथॉनचं नेतृत्व
जागतिक आरोग्य दिनानिमित्त केंद्रीय आरोग्य आणि कुटुंब कल्याण मंत्रालयाने नवी दिल्ली येथे वॉकेथॉनचं आयोजन केलं होतं. केंद्रीय आरोग्य मंत्री डॉक्टर डॉ मनसुख मांडवीय आणि आरोग्य आणि कुटुंब कल्याण राज्यमंत्री डॉक्टर भारती प्रविण पवार यांनी या वॉकेथॉनचं नेतृत्व केलं. ‘हेल्थ फॉर ऑल’ अर्थात सर्वांसाठी आरोग्य या संकल्पनेनुसार या वॉकेथॉनचं आयोजन करण्यात आलं होतं. केवळ संसर्गजन्य आजारांना  दूर ठेवणे एवढाच या कार्यक्रमाचा उद्देश नसून मानसिक जडणघडणीवर सकारात्मक प्रभाव राहण्यासाठी आरोग्यदायी सवयींबाबत जागरूकता पसरवणे हा याचा उद्देश होता. वॉकेथॉनला विजय चौकापासून सुरुवात झाली आणि कर्तव्य पथ इथून पुढे सरकत इंडिया गेट मार्गे पुढे निघून निर्माण भवन याठिकाणी वॉकेथॉनची सांगता झाली. उत्तम आरोग्यासाठी चालणे हा उद्देश डोळ्यासमोर ठेवून यात साडेतीनशेहून अधिक जण अत्यंत उत्साहाने सहभागी झाले होते. हायपर टेन्शन, मधुमेह मानसिक आजार, कर्करोग यासारख्या जीवनशैलीशी निगडित आजारांना प्रतिबंध करणे आणि त्यावर नियंत्रण ठेवणे यासाठी आरोग्यदायी आणि सक्रिय जीवनमान राखण्याची शपथ उपस्थितांनी घेतली.
"It is health that is real wealth, not pieces of gold & silver." - Mahatma Gandhi
— Dr Mansukh Mandaviya  April 7, 2023
On #WorldHealthDay, we reiterate our commitment towards building a healthier India.
Take a look at how PM @NarendraModi Ji's Govt has been working relentlessly towards ensuring Health For All 👇 pic.twitter.com/6UAB57A00O
यावेळी उपस्थितांशी संवाद साधताना डॉक्टर मनसुख मांडवीय यांनी या कार्यक्रमात सहभागी झाल्याबद्दल सर्वांचे आभार मानले. ‘वसुधैव कुटुम्बकम’ हेच भारताचं तत्वज्ञान असून या माध्यमातून आपण केवळ स्वतःच्याच नव्हे तर सर्वांच्याच प्रगतीचा विचार करतो असं त्यांनी सांगितलं. भारतानं आपला कोणताही व्यावसायिक लाभ न पाहता कोविड संकटाच्या काळात गरजू देशांना लसमात्रा आणि वैद्यकीय सहाय्याचा पुरवठा केला तेव्हा हेचं तत्वज्ञान प्रकर्षाने निदर्शनासं आलं असे म्हणाले. प्रत्येक संबंधिताला मदत करण्यात भारत आघाडीवर राहिला आहे आणि याच चैतन्यशील वृत्तीनं भारत आपल्या नागरिकांच्या आणि जगाच्या आरोग्यासाठी कार्यरत आहे असं ते म्हणाले.
वॉकेथॉन, योगा किंवा बाकीचे व्यायामप्रकार, आपल्या युवकांनी स्वतःच्या जीवनात ही शारीरिक सक्रियता अत्यंत उत्साहाने अंगी बाणवली आहे या मुद्द्यावर केंद्रीय आरोग्य आणि कुटुंब कल्याण राज्यमंत्री डॉक्टर भारती प्रवीण पवार यांनी भर दिला. सुदृढ व्यक्ती केवळ स्वतःच्या कुटुंबासाठीच नाही तर सर्व समाजासाठी सक्रिय योगदान देतो, यातच “हेल्थ फॉर ऑल” या संकल्पनेचा उगम झाल्याचं त्या म्हणाल्या. वर्तनात्मक बदल आणि अधिक शारीरिक सक्रियतेला चालना देत फिट इंडिया चळवळीसाठी सन्माननीय पंतप्रधानांच्या नेतृत्वाखाली देशानं या माध्यमातून एक सशक्त पर्याय शोधला असल्याचं त्यांनी यावेळी सांगितलं.
शिक्षण मंत्रालय
देशात उच्च शिक्षणात महिलांचा सकल नोंदणी दर राष्ट्रीय सकल नोंदणी दरापेक्षा अधिक
नवी दिल्ली, 16 मार्च 2020
अखिल भारतीय उच्च शिक्षण सर्वेक्षण 2018-19 नुसार देशात 39,931 महाविद्यालये आहेत. त्यापैकी 60.53 टक्के ग्रामीण भागात आहेत. बहुतांश महाविद्यालये मुलगे-मुली दोघांसाठी असून 11.04 टक्के महाविद्यालये ही केवळ मुलींसाठीच आहेत.
सर्वेक्षणानुसार उच्च शिक्षणासाठीच्या एकूण नोंदणीपैकी महिलांचे प्रमाण 48.6 टक्के असून महिलांचा सकल नोंदणी दर 26.04 टक्के आहे. पुरुषांचा सकल नोंदणी दर 26.3 टक्के आहे. गेल्या पाच वर्षात लिंग समानता दर वाढून 1 वर पोहोचला आहे. 2014-15 मध्ये तो 0.92 होता.
मनुष्यबळ विकासमंत्री रमेश पोखरियाल निशंक यांनी आज लोकसभेत लेखी उत्तरात ही माहिती दिली.
B.Gokhale/S.Kakade/P.Malandkar
(Visitor Counter : 62
पर्यावरण, वन एवं जलवायु परिवर्तन मंत्रालय
नागपूरच्या गोरेवाडामध्ये आंतरराष्ट्रीय प्राणीसंग्रहालय होणार
नवी दिल्ली /नागपूर दि. 29 ऑगस्ट 19
वन संरक्षणासाठी जाणीवपूर्वक प्रयत्न करण्याची गरज लक्षात घेवून केंद्र सरकारनं नागपूरजवळच्या गोरेवाडा भागामध्ये आंतरराष्ट्रीय मानकानुसार प्राणीसंग्रहालय आणि जैव उद्यानाची निर्मिती करण्याचा निर्णय घेतला आहे. वने आणि वन्यजीवन यांच्या संरक्षण तसेच संवर्धनाविषयी भारताची प्रतिबद्धता कायम आहे, त्यादृष्टीनं सरकार सतत प्रयत्नशील आहे, असं केंद्रीय पर्यावरण, वने आणि हवामान बदल खात्याचे मंत्री प्रकाश जावडेकर यांनी आज नवी दिल्लीत सांगितलं. गोरेवाडा इथं निर्माण करण्यात येणा-या प्राणी संग्रहालयामध्ये अनेक आकर्षणं असतील. यामध्ये जैव उद्यान, ‘इंडियन सफारी’, ‘अफ्रिकन सफारी’, ‘नाईट सफारी’, संशोधन, शिक्षण आणि प्रशिक्षण यांच्याबरोबरच पर्यटकांसाठी सर्व प्रकारच्या सुविधा उपलब्ध करून देण्यात येणार आहेत.
महाराष्ट्र सरकारने राज्याच्या वन्य विकास महामंडळ,नागपूर च्या माध्यमातून या आंतरराष्ट्रीय प्राणीसंग्रहालयाच्या निर्मितीला मंजुरी दिली आहे. एफडीसीएम या प्राणी संग्रहालयासाठी विशेष उद्देश वाहने उपलब्ध करून देणार आहे. या प्रकल्पामध्ये सार्वजनिक खाजगी भागीदारीतून  गुंतवणूक करण्यात येणार आहे. तर सरकार 51 टक्के आर्थिक गुंतवणूक करणार आहे. त्याचबरोबर व्यवहार्यता फरकाचा निधी म्हणून सरकारनं 200 कोटी रूपये मंजूर केले आहेत.
गोरेवाडा भागामध्ये जंगल आणि वन्यजीवांचे संवर्धन करावे, प्राण्यांसाठी सुरक्षित अधिवास मिळावा, यासाठी या प्राणीसंग्रहालयाची निर्मिती करण्यात येत आहे. हे कार्य एफडीसीएमकडे सोपवण्यात आले आहे. या महामंडळाला राज्य वन खात्याकडून वित्त पुरवठा केला जातो तसेच मनुष्यबळही महामंडळाला देण्यात आले आहे.
इंडियन सफारी आणि त्यासाठी लागत असलेल्या पूरक गोष्टींची उभारणी करणे, आवश्यक जलसाठा निर्माण करण्याचे काम एफडीसीएम करणार आहे. यासाठी सरकार निधी देणार आहे, असंही प्रकाश जावडेकर यांनी यावेळी सांगितलं.
उपराष्ट्रपती कार्यालय
आपल्या भाषांचे संरक्षण करण्यासाठी सहकार्यात्मक आणि नाविन्यपूर्ण प्रयत्नांची गरज : उपराष्ट्रपती
भारतीय भाषांचे संरक्षण करण्यासाठी आणि त्यांचा कायापालट घडवून आणण्यासाठी सहकार्यात्मक आणि नाविन्यपूर्ण प्रयत्न गरजचे असल्याचे उपराष्ट्रपती एम. व्यंकय्या नायडू यांनी केले. भाषा जतन करणे आणि त्यांचे सातत्य सुनिश्चित करणे हे केवळ लोकचळवळीद्वारेच शक्य आहे यावर भर देताना नायडू म्हणाले की, भाषेचा वारसा आपल्या भावी पिढ्यांकडे सोपवण्याच्या प्रयत्नांमध्ये लोकांनी एकमताने आणि मोठ्या संख्येने एकत्र आले पाहिजे.
भारतीय भाषा जपण्यासाठी आवश्यक असणाऱ्या विविध लोकाभिमुख उपक्रमांचा उल्लेख करताना उपराष्ट्रपतींनी भाषेला समृद्ध करण्यासाठी अनुवादाची महत्त्वपूर्ण भूमिका अधोरेखित केली. भारतीय भाषांमधील अनुवादाचा दर्जा आणि प्रमाण सुधारण्यासाठी जास्तीत जास्त प्रयत्न करण्याचे आवाहन त्यांनी केले. प्राचीन साहित्य युवकांसाठी साध्या, बोली भाषांमध्ये अधिक सुलभ आणि प्रासंगिक बनवण्याची सूचना त्यांनी केली. तसेच ग्रामीण भागातील आणि विविध बोलीभाषांमधील नामशेष होत आलेले आणि पुरातन शब्द भावी पिढ्यांसाठी जतन करण्यासाठी त्यांचे संकलन करण्याचे आवाहन त्यांनी केले.
मातृभाषांच्या संवर्धनाबाबत ‘तेलुगु कुटामी’ द्वारा आयोजित एका परिषदेला व्हर्च्युअली संबोधित करताना, नायडू म्हणाले की, जर एखाद्याची मातृभाषा नष्ट झाली तर त्याबरोबर त्याची स्वतःची ओळख आणि स्वाभिमान देखील नष्ट होईल.
उपराष्ट्रपती नायडू यांनी सरन्यायाधीश एन. व्ही. रमण यांच्या उपक्रमाचे कौतुक केले. त्यांनी 21 वर्ष जुना वैवाहिक वाद जिव्हाळ्याने सोडवताना अस्खलितपणे इंग्रजीमध्ये बोलण्यास अडचण असलेल्या महिलेला तिच्या समस्या तिच्या मातृभाषेत तेलुगूमध्ये बोलण्याची परवानगी दिली.
8 राज्यांमधील 14 अभियांत्रिकी महाविद्यालयांनी नवीन शैक्षणिक वर्षापासून विविध भारतीय भाषांमध्ये अभ्यासक्रम उपलब्ध करून देण्याबाबत नुकत्याच घेतलेल्या निर्णयाचे त्यांनी कौतुक केले. त्यांनी तांत्रिक अभ्यासक्रमांमध्ये भारतीय भाषांचा वापर देखील हळूहळू वाढवण्याचे आवाहन केले.
पंतप्रधान कार्यालय
गुजरात मध्ये 13 ऑगस्ट रोजी असलेल्या गुंतवणूकदार परिषदेला पंतप्रधान करणार संबोधित
वाहने मोडीत काढण्यासाठीच्या मूलभूत सुविधांची उभारणी करण्यासाठी लागणारी गुंतवणूक आमंत्रित करण्यासाठी या परिषदेचे आयोजन
नवी दिल्ली, 11 ऑगस्ट 2021
गुजरात मध्ये 13 ऑगस्ट 2021 रोजी गुंतवणूकदार परिषदेला पंतप्रधान नरेंद्र मोदी सकाळी 11 वाजता दूरदृष्टीच्या प्रणालीच्या माध्यमातून संबोधित करणार आहेत.
ऐच्छिक वाहन ताफा आधुनिकीकरण कार्यक्रम किंवा वाहन मोडीत काढण्यास संबंधीच्या धोरणांतर्गत वाहने मोडीत काढण्यासाठी मूलभूत सोयी सुविधांची उभारणी करण्याच्या दृष्टीने गुंतवणूक आकर्षित करण्यासाठी या परिषदेचे आयोजन करण्यात आले आहे. इंटिग्रेटेड स्क्रॅपिंग हब उभारण्यासाठी अलंग येथील जहाजमोडणी उद्योगाचा अनुभव आणि मदत हे या परिषदेतील आकर्षणाचा मुख्य भाग असतील.
गुजरातच्या रस्ते वाहतूक आणि महामार्ग मंत्रालयाने या परिषदेचे आयोजन केले आहे. गुजरातमध्ये गांधीनगर येथे ही परिषद आयोजित केली आहे आणि त्यामध्ये सर्व संभाव्य गुंतवणूकदार, उद्योग क्षेत्रातील तज्ञ, आणि केंद्र आणि राज्य सरकारचे संबंधित विभाग भाग घेतील.
रस्ते वाहतूक आणि महामार्ग मंत्रालयाचे केंद्रीय मंत्री आणि गुजरातचे मुख्यमंत्री या कार्यक्रमाला उपस्थित राहतील.
वाहने मोडीत काढण्यासंबंधीचे धोरण
अपायकारक आणि प्रदूषणकारी वाहनांना पर्यावरणस्नेही पद्धतीने आणि सुरक्षितपणे मोडीत काढणे हे वाहने मोडीत काढण्याच्या धोरणाचे मुख्य लक्ष्य आहे.
स्वयंचलित वाहनपरीक्षण स्थानके आणि नोंदणीकृत वाहने मोडीत काढण्याच्या सुविधांच्या माध्यमातून वाहने मोडीत काढण्यासंबंधीच्या पायाभूत सुविधांचे जाळे उभारणे हे या धोरणाचे मुख्य उद्दिष्ट आहे.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
यंदाच्या प्रजासत्ताक दिन समारंभाचा एक भाग म्हणून अनेक नव्या कार्यक्रमांचे आयोजन
नवी दिल्ली, 18 जानेवारी 2023
26 जानेवारी 2023 रोजी भारत 74 वा प्रजासत्ताक दिन साजरा करेल. त्यात पारंपरिक कार्यक्रमांबरोबर अनेक नवीन कार्यक्रमांची रेलचेल आहे. दिल्लीतील कर्तव्यपथावर सशस्त्र दल आणि निमलष्करी दलाच्या तुकड्या भव्य पारंपरिक मार्च पास्ट करतील. त्याव्यतिरिक्त राज्ये आणि केंद्रीय मंत्रालये/विभागांद्वारे देशाच्या संस्कृतीचे दर्शन घडवून आणण्यासाठी चित्ररथांच्या माध्यमातून एक झलक; मुलांचे सांस्कृतिक कार्यक्रम; विजय चौकात बिटिंग द रिट्रीट समारंभ, अॅक्रोबॅटिक मोटरसायकल राइड आणि फ्लाय-पास्ट तसेच एनसीसी रॅली अशा कार्यक्रमांचे आयोजन केले जाणार आहे. संरक्षण सचिव गिरीधर अरमाणे यांनी नवी दिल्ली येथे एका पत्रकार परिषदेत ही माहिती दिली.
पंतप्रधानांचा लोकसहभागाच्या दृष्टीकोन प्रतिबिंबित करण्यासाठी सोहळ्याचे नियोजन करण्यात आले आहे. प्रजासत्ताक दिनाचा सोहळा 23 जानेवारी रोजी म्हणजे महान राष्ट्रीय आयकॉन नेताजी सुभाषचंद्र बोस यांच्या जयंतीदिनी सुरू होईल आणि 30 जानेवारी रोजी, शहीद दिनाच्या दिवशी या सोहळ्याचा समारोप होईल. स्वातंत्र्य चळवळीत भाग घेतलेल्या दिग्गजांना, लोकांना आणि आदिवासी समुदायांना अभिवादन करण्यासाठी हा सोहळा आयोजित केला आहे.
यंदाच्या प्रजासत्ताक दिनाच्या सोहळ्याचा एक भाग म्हणून अनेक नवीन कार्यक्रमांचे आयोजन केले जात आहे. यामध्ये लष्करी टॅटू आणि आदिवासी नृत्य महोत्सव; वीर गाथा 2.0; वंदे भारतम नृत्य स्पर्धेची दुसरी आवृत्ती; नॅशनल वॉर मेमोरियल येथे सैन्य आणि तटरक्षक बँडचे प्रदर्शन; एनडब्ल्यूएम येथे अखिल भारतीय शालेय बँड स्पर्धा; बीटिंग द रिट्रीट सोहळ्यादरम्यान ड्रोन शो आणि प्रोजेक्शन मॅपिंग यांचा समावेश आहे.
खास निमंत्रित
यावर्षीच्या कार्यक्रमांसाठी सेंट्रल व्हिस्टा, कर्तव्य पथ, नवीन संसद भवन यांच्या बांधकामात सहभागी श्रमयोगी तसेच दूध, भाजी विक्रेते आणि रस्त्यावरील विक्रेते अशा समाजातील सर्व स्तरातील सामान्य लोकांना निमंत्रण पाठविण्यात आले आहे. या विशेष निमंत्रितांची आसनव्यवस्था खास करून कर्तव्य पथावर केली जाणार आहे.
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 154
पंतप्रधान कार्यालय
पंतप्रधानांनी श्रीमती ममता बॅनर्जी यांनी मुख्यमंत्रिपदाची शपथ घेतल्याबद्दल त्यांचे केले अभिनंदन
पंतप्रधान श्री. नरेंद्र मोदी यांनी श्रीमती ममता बॅनर्जी यांनी पश्चिम बंगालच्या मुख्यमंत्री म्हणून शपथ घेतल्याबद्दल त्यांचे अभिनंदन केले आहे.
आपल्या ट्विटमध्ये पंतप्रधान म्हणालेः
आरोग्य आणि कुटुंब कल्याण मंत्रालय
भारतातील प्रत्येक नागरिकाला सुलभ आणि दर्जेदार आरोग्यसेवा पुरवणे हे सरकारचे प्राधान्य : डॉ. मनसुख मांडविया
श्रीमंतांप्रमाणेच गरीबांना समान दर्जाची किफायतशीर आरोग्यसेवा मिळायला हवी : डॉ. मनसुख मांडविया
सीजीएचएस सुविधा असलेल्या शहरांची व्याप्ती 2014 मधील 25 शहरांवरून 2023 मध्ये 80 वर
भारतातील प्रत्येक नागरिकाला सुलभ आणि दर्जेदार आरोग्यसेवा पुरवणे हे सरकारचे प्राधान्य आहे. देशात कुठेही राहणाऱ्या लोकांसाठी दर्जेदार आरोग्यसेवा .सुनिश्चित करण्याच्या दृष्टीने सीजीएचएस सुविधांचा विस्तार करण्यावर सरकारने लक्ष केंद्रित केले आहे, असे केंद्रीय आरोग्य आणि कुटुंब कल्याण मंत्री डॉ मनसुख मांडविया यांनी चंदीगढ आणि पंचकुला येथील सीजीएचएस निरामय केंद्रांचे उद्घाटन करताना सांगितले.
भारतातील नागरिकांचे जीवनमान सुलभ करण्यावर सरकारने लक्ष केंद्रित केले आहे, हे डॉ. मांडवीया यांनी अधोरिखित केले. "निवृत्तीवेतनधारकांना दर्जेदार आरोग्यसेवा मिळवण्यासाठी संघर्ष करावा लागू नये यासाठी देयके आणि प्रतिपूर्तीचे चक्र पूर्वीपेक्षा खूप सोपे करण्यात आले आहे, पुढील काळात ते अधिक जलद आणि अधिक सोपे होईल.", असे त्यांनी यासंदर्भात बोलताना सांगितले. सीजीएचएस तंत्रज्ञान हे राष्ट्रीय आरोग्य प्राधिकरणासोबत एकीकृत करण्यात आले आहे आणि लवकरच भारतातील 100 शहरांमध्ये सीजीएचएस सुविधा विस्तारित करण्याच्या आमच्या उद्दिष्टामुळे, भारतातील लोकांना अधिकाधिक चांगल्या दर्जाच्या आरोग्य सुविधा उपलब्ध होतील, असे मांडवीया यांनी सांगितले. "गरीबांना परवडणाऱ्या आणि दर्जेदार आरोग्यसेवेची समान उपलब्धता सुनिश्चित करणे ही मोदी सरकारचे नेहमीच प्राधान्य राहिले असून आयुष्मान भारतच्या यशातून ते दिसून येते.", असे त्यांनी मोदी सरकारच्या गरीबांसाठी असलेल्या दृष्टिकोनावर भर देऊन सांगितले.
चंदीगढ आणि पंचकुला येथील सीजीएचएस निरामय केंद्र सुरु करण्यासह , सीजीएचएस सुविधा असलेल्या शहरांची व्याप्ती 2014 मधील 25 शहरांवरून 2023 मध्ये 80 पर्यंत वाढली आहे.
पंतप्रधान कार्यालय
राम स्वरूप शर्मा यांच्या निधनाबद्दल पंतप्रधानांनी शोक व्यक्त केला
नवी दिल्ली, 17 मार्च 2021
राम स्वरूप शर्मा यांच्या निधनाबद्दल पंतप्रधान नरेंद्र मोदी यांनी दुःख व्यक्त केले आहे.
“राम स्वरूप शर्मा नेहमी जनतेच्या अडचणी सोडविण्यासाठी प्रतिबद्ध असलेले समर्पित नेतृत्व होते. समाज सुधारणेसाठी त्यांनी अथकपणे कार्य केले. त्यांच्या अकाली आणि दुर्दैवी मृत्यूमुळे मला अपार वेदना होत आहेत. या दुःखद क्षणी मी त्यांचे कुटुंबीय आणि समर्थकांच्या सोबत आहे” अशा शब्दात पंतप्रधानांनी त्यांच्या भावना ट्वीटद्वारे व्यक्त केल्या आहेत.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
फिट इंडिया क्विझ 2022 च्या राज्यस्तरीय फेरीतील विजेत्यांचा सत्कार करण्यासाठी केंद्रीय युवा व्यवहार आणि क्रीडा मंत्री अनुराग सिंग ठाकूर मुंबईत येणार
केंद्रीय युवा व्यवहार आणि क्रीडा तसेच माहिती आणि प्रसारण मंत्री अनुराग सिंग ठाकूर 23 जुलै 2023 रोजी मुंबईतील वांद्रे कुर्ला संकुलात फिट इंडिया क्विझ 2022 च्या राज्य स्तरीय फेरीतील विजेत्यांचा सत्कार करणार आहेत. युवा व्यवहार आणि क्रीडा मंत्रालयाने दुसऱ्या फिट इंडिया क्विझमधील राज्यस्तरीय फेरीतील विजेत्यांचा हा सत्कार समारंभ आयोजित केला असून दुपारी 4:30 वाजता हा कार्यक्रम सुरू होईल. फिट इंडिया क्विझ 2022 च्या राज्यस्तरीय विजेत्यांना रोख बक्षिसे आणि प्रमाणपत्रे प्रदान केली जातील.
फिट इंडिया क्विझ हा फिट इंडिया चळवळीचा एक भाग असून याची सुरुवात पंतप्रधान नरेंद्र मोदी यांनी 2019 मध्ये केली होती. भारताला एक तंदुरुस्त आणि निरोगी राष्ट्र बनवणे हा या चळवळीचा मुख्य उद्देश आहे. फिट इंडिया क्विझ 2022 ही शाळा आणि शालेय विद्यार्थ्यांना 3.25 कोटी रुपयांची रोख पारितोषिके प्रदान करणारी क्रीडा आणि तंदुरुस्तीशी संबंधित भारतातील सर्वात मोठी प्रश्नमंजुषा आहे.
गेल्या वर्षी 29 ऑगस्ट रोजी, राष्ट्रीय क्रीडा दिनाच्या पूर्वसंध्येला, केंद्रीय युवा व्यवहार आणि क्रीडा तसेच माहिती आणि प्रसारण मंत्री अनुराग सिंग ठाकूर यांनी शाळांसाठी फिट इंडिया नॅशनल फिटनेस अँड स्पोर्ट्स क्विझच्या दुसऱ्या आवृत्तीची घोषणा केली होती, त्यावेळी केंद्रीय शिक्षण आणि कौशल्य विकास तसेच नवउद्योजकता मंत्री धर्मेंद्र प्रधान, युवा व्यवहार, क्रीडा आणि गृह मंत्रालय राज्यमंत्री निशिथ प्रामाणिक उपस्थित होते. या प्रश्नमंजुषेत भारताचा समृद्ध क्रीडा इतिहास, तंदुरुस्ती आणि पोषण यांच्याशी संबंधित विविध विषयांचा समावेश आहे.